আইনি লড়াই শেষ, ঝামেলা মিটল কঙ্গনা রানাওয়াত ও জাভেদ আখতারের মধ্যে

মুম্বই: সালিশিতে ঝামেলা মিটল কঙ্গনা রানাওয়াত ( Kangana Ranaut)  ও জাভেদ আখতারের (Javed Akhtar) । পরস্পরের বিরুদ্ধে করা মামলা প্রত্যাহার। পাঁচ বছরের আইনি লড়াইয়ের সমাপ্তি বলিউড অভিনেত্রী কঙ্গনা রানাওয়াত ও বর্ষীয়ান গীতিকার ও কবি জাভেদ আখতারের।

সালিশিতে সমাধান সূত্র মেলার পর দুজনেই বান্দ্রার মুখ্য বিচার বিভাগীয় ম্যাজিস্ট্রেটের আদালতে ব্যক্তিগতভাবে হাজির হন। । সমাধান সূত্র পেশ হতে যাবতীয় মামলার নিষ্পত্তি বিচারক এ কে আওয়ারি’র বেঞ্চে।

আরও পড়ুন: মণিপুর যাচ্ছেন অমিত শাহ, বসবেন বিশেষ বৈঠকে

উল্লেখ্য, ২০২০ সালের ১৯ জুলাই একটি টিভি চ্যানেলে তাঁর বিরুদ্ধে মিথ্যা মন্তব্য করেছেন বলে রানাওয়াতের বিরুদ্ধে মানহানির অভিযোগ জাভেদের।

সুশান্ত সিং রাজপুতের (Sushant Singh Rajput) মৃত্যু বিতর্কের পরিপ্রেক্ষিতে অবাঞ্ছিতভাবে কঙ্গনা তাঁর নাম টেনেছেন বলেও অভিযোগ। মান্ডির সংসদ সদস্য কঙ্গনা এরপরেই জাভেদের বিরুদ্ধে ফৌজদারি হুমকি প্রদান, অর্থ আদায় এবং সম্ভ্রমহানির পাল্টা অভিযোগ আনেন। সম্প্রতি সালিশির মাধ্যমে বিষয়টির নিষ্পত্তি হতে পাঁচ বছরের সেই আইনি লড়াই বন্ধ হল।

দেখুন অন্য খবর: